钦定古今图书集成/明伦汇编/闺媛典/第309卷 > 皇清四十二 > 汪长润妻吴氏
## 钦定古今图书集成/明伦汇编/闺媛典/第309卷 > 皇清四十二 > 汪长润妻吴氏

按《歙县志》：吴氏，汪长润妻。长润远游益阳，姑死，氏尽哀尽礼，以孝称于乡。及夫没于益阳，氏闻讣，擗踊几绝。因子存植甫八岁，女三岁，乃不敢死。家贫，炊烟屡断，苦节数十年。六十诞辰，子妇称觞，氏泣曰：“未亡人何忍领此一觞也。” 闻之妇受子妇拜礼，必先上拜舅姑。今舅姑已没诸舅，诸姑在即舅姑也。令子妇先拜诸舅姑始受拜。